
Rezumat 


Blockchain, denumit iniţial lanţ de blocuri, este o listă în continuă creştere de înregistrări 
numite blocuri, care comunică între ele prin mesaje criptografiate. Fiecare bloc conţine un hash 
criptografic al blocului anterior, un marcaj de timp şi datele tranzacţiei. Prin proiectare, un 
blockchain este "un registru deschis, distribuit, care poate înregistra tranzacțiile între două părți 
eficient şi într-un mod verificabil şi permanent", de obicei gestionat de o reţea peer-to-peer care 
aderă la un protocol pentru comunicarea între noduri și validarea de noi blocuri. După înregistrare, 
datele dintr-un bloc dat nu pot fi modificate retroactiv fără modificarea tuturor blocurilor 


ulterioare, ceea ce necesită consensul rețelei. 

TEHNOLOGIA BLOCKCHAIN 


Internetul a schimbat complet lumea, cultura şi obiceiurile oamenilor. După o primă fază 


caracterizată prin transferul liber al informaţiilor, au apărut preocupările pentru siguranța 


comunicaţiilor online şi confidențialitatea utilizatorilor. Tehnologia blockchain (TB) asigură 


ambele aceste deziderate. TB, relativ nouă, are şansa să producă o nouă revoluție, Justificând din 


plin o anchetă filosofică. 


Primul blockchain a fost conceptualizat de Satoshi Nakamoto, în 2008, folosind o metodă 


care exclude o terță parte autorizată. (Narayanan et al. 2016) În 2009 Nakamoto dezvoltat bitcoin 


pe baza TB, folosită ca registru public pentru tranzacţiile din reţea. (The Economist 2015) 


Începând din 2014 s-au dezvoltat noi aplicaţii ale 
tehnologiei, (Nian and Chuen 2015) cunoscute generic ca 
blockchain 2.0, pentru contracte inteligente mai sofisticate, care 
partajează documente sau trimit automat dividendele 
proprietarilor dacă profiturile ajung la un anumit nivel. În 
Ingineria filosofică: spre o filosofie a webului, Halpin şi Monnin 
au pus în discuţie anumite aspecte filosofice ale acestei tehnologii 
emergente, (Halpin and Monnin 2014) precum relația dintre lumea 
fizică şi lumea virtuală, individul şi societatea, conceptele de 
materialitate, întrupare, temporalitate, spațialitate și posibilitate. 
(Institute for Blockchain Studies 2016) Ontologic ne putem 
întreba ce este această tehnologie, cum ar putea fi caracterizată, 
cum se creează, se implementează şi se adoptă, și cum 
de vedere epistemologic ne preocupă ce cunoaştere se poate obține 
prin TB, cum se situează ea în raport cu realitatea, ce cunoștințe 
implică utilizarea tehnologiei, etc. De asemenea ne interesează 
modul în care TB poate fi valorificată, ce aspecte permit o 
evaluare, ce norme comportamentale implică, aspecte estetice și 
morala implicată de folosirea acestei tehnologii. Filosofia TB 
poate fi văzută ca o resursă conceptuală pentru înţelegerea acestor 


evoluţii în lumea noastră modernă. (Swan and Filippi 2017) 


B8 


Formarea canalului de blocuri sub 
forma arborelui Merkle. Lanţul 
principal (B0...B8) constă din cea mai 
lungă serie de blocuri pornind de la 
blocul inițial (BO) până la blocul curent 
(B8). Toate celelalte blocuri sunt 
blocuri orfane care se găsesc în afara 
lanțului principal. 

Metaforele conceptuale ne pot ajuta să abordăm şi să înțelegem noile idei. (Lakoff and Johnson 
2003) 

Blockchain, (The Economist 2015) (Morris 2016) (Popper 2017) denumit inițial lanţ de 
blocuri, (Brito and Castillo 2016) (Trottier [2013] 2018) este o listă în continuă creştere de 
înregistrări numite blocuri, care comunică între ele prin mesaje criptografiate. (The Economist 
2015) Fiecare bloc conține un hash criptografic al blocului anterior, (Narayanan et al. 2016) un 
marcaj de timp și datele tranzacţiei. 

Prin proiectare, un blockchain este "un registru deschis, distribuit, care poate înregistra 
tranzacțiile între două părți eficient și într-un mod verificabil şi permanent", (lansiti and Lakhani 
2017) de obicei gestionat de o reţea peer-to-peer care aderă la un protocol pentru comunicarea 
între noduri şi validarea de noi blocuri. După înregistrare, datele dintr-un bloc dat nu pot fi 
modificate retroactiv fără modificarea tuturor blocurilor ulterioare, ceea ce necesită consensul 
rețelei. Blockchain poate fi considerat un sistem sigur prin proiectare, distribuit, cu o toleranță 
ridicată la erori. (Raval 2016) Criptografia blocurilor foloseşte chei publice. (Brito and Castillo 
2016, 5) Cheile private permit accesul proprietarilor la activele lor digitale sau posibilitatea de a 
interacționa în cadrul blockchain. (The Economist 2015) 

Fiecare nod dintr-un sistem are o copie a blockchain. (Raval 2016) Nu există o copie 
"oficială" centralizată, şi nici un utilizator "de încredere" mai mult decât oricare altul. (Brito and 
Castillo 2016) Nodurile miniere validează tranzacțiile, (Tapscott and Tapscott 2016) le adaugă la 
blocul pe care îl construiesc şi apoi difuzează blocul completat la alte noduri. (Bhaskar and Chuen 
2015, chap. 3) Blockchain utilizează diverse scheme de marcaje temporale, cum ar fi proof-of- 
work, pentru a serializa schimbările. (Gervais, Karame, and Capkun 2015) 

Alte aplicaţii blockchain în curs de dezvoltare țin de guvernarea electronică, precum 
Bitnation, (Allison 2015) inițiative pentru implicarea cetăţenilor şi noi forme de participare 
democratică precum D-Cent (D-Cent 2015) şi platforme digitale pentru crearea de diverse aplicaţii 
descentralizate, cum ar fi platforma Ethereum. (Wood 2014) Tehnologia blockchain este 
considerată a avea o contribuţie deosebit de importantă în viitoarea transformare a organizaţiilor, 
guvernarea democratică şi cultura umană în ansamblu. (Tapscott, Tapscott, and Cummings 2017) 

Potrivit unor statistici sintetizate de Forumul Economic Mondial, interesul pentru 
blockchain s-a extins la nivel global, (WEF Financial Services 2016) aproape 30 de ţări investesc 


în prezent în proiecte de tip blockchain. 

Există trei tipuri de reţele blockchain - publice (nicio restricție de acces), private (accesul 
pe bază de invitație de administratorii de reţea, iar participanţii și validatorii sunt restricționați), şi 


de consorțiu (semi-descentralizat, cu acces limitat de administratorii lanţului). 

